**Društvo za delo z mladimi v stiski ŽAREK 15.3.2023**

**C. Maršala Tita 78**

**4270 JESENICE**

**VSEBINSKI PLAN DELOVANJA ZA LETO 2023in 2024**

Plan dela za leto 2023 in 2024 – v teh dveh letih vsekakor načrtujemo kvalitetno in strokovno delo v okviru dveh programov, ki jih vodimo: dnevni center: Naj mladih ne vzgaja ulica ter program komune: Skupnost Žarek. Oba programa sta verificirana s strani Socialne zbornice in vključena v večletno sofinanciranje s strani MDDSZ. Delujemo po zastavljenih smernicah, ki so bile potrjene s strani strokovnih služb, sofinancerjem programa smo v razpisu predstavili načrt delovanja in metode dela, ki jih pri delu z uporabniki obeh programov uporabljamo.

**DNEVNI CENTER: NAJ MLADIH NE VZGAJA ULICA**

Dnevni center je že od 2019 vključen v 7 letno sofinanciranje programa s strani MDDSZ. V letu 2020 pa smo uspešno pridobili obnovitveno verifikacijo s strani Socialne zbornice, prav tako za obdobje 7 let. Za to obdobje smo prejeli verifikacijsko listino.

V letih 2023, 2024predvidevamo isto kadrovsko zasedbo v programu: kot strokovni vodja programa Primož Bezjak, z njim bosta delali, že dolgo zaposleni v programu Almira Salkić in Barbara Omerzel. Barbara Omerzel je v letu 2022 diplomirala in postala diplomantka psihosocialne pomoči, sedaj dela magisterij na isti fakulteti. Za dodiplomski študij smo uspeli pridobiti sredstva na razpisu Fiha, za kar smo zelo hvaležni. V letu 2023 ima namen tudi narediti strokovni izpit na področju socialnega varstva. Ministrstvo financira dve zaposlitvi in sicer strokovnega vodjo in eno laično delavko.

Še naprej bodo delali tako v osnovnem programu na Jesenicah, kot tudi na enotah v treh občinah: Bled, Gorje, Kranjska Gora, po 3 ure tedensko.

Tudi v letu 2023 in 2024 se načrtuje doseganje vključenosti uporabnikov na naslednji način: 40 kontinuiranih uporabnikov (vključenost 20 ur mesečno) ter 40 občasnih uporabnikov (vključenost vsaj 5 ur mesečno in več). Poleg teh predvidevamo tudi kar nekaj uporabnikov, ki bodo vključeni do 5 ur mesečno. Veliko otrok in mladostnikov se vrača tudi pozneje v program, ko ga ne obiskujejo več redno, ko imajo kakšno potrebo. To pomeni, da je program kraj, kamor se vračajo v primeru potrebe po svetovanju, podpori ali samo po podelitvi svojih osebnih izkušenj. Vsekakor jim želimo ponuditi kraj opolnomočenja, ter doseganja ciljev, ki jih ima program zastavljene.

Tudi v prihodnjih dveh letih bo zelo pomembno vključevanje prostovoljcev v delo programa, pa tudi praktikantov različnih fakultet, za katere smo učna baza. Trenutno smo učna baza 3 fakultetam: FUDŠ, FSD in Fakulteta Sigmunda Freuda. Zaposleni si zadajamo za cilj ustrezno mentorstvo vsem naštetim. Prav tako bomo vključevali v program tiste, ki morajo opraviti delo v splošno družbeno korist. Pogosto so to še mladoletni in jim tako ponudimo možnost tudi za spremembo vedenjskih vzorcev in pridobitev pozitivnih življenjskih vrednot.

Tudi za leto 2023, 2024 je naša posebna pozornost namenjena temu, da prisluhnemo dejanskim potrebam uporabnikov in skušamo nanje čim bolj strokovno in srčno odgovoriti z našimi dejavnostmi.

Zadajamo si tudi nadaljnje sodelovanje z lokalno skupnostjo, tako z izobraževalnimi ustanovami in drugimi društvi, ustanovami pri izvajanju raznih lokalnih projektov (TVUŽ- Ljudska univerza….), predvsem pa pri izvajanju preventivnih programov za otroke in mlade. Pri izvajanju teh delavnic dajemo poseben poudarek pripravi na prehod v srednje in poklicne šole v smeri krepitve pozitivnih življenjskih izbir in preprečevanju zasvojenosti. V letu 2023 bomo z delavnicami sodelovali tudi v mednarodnem projektu**LAS - Gorenjska košarica**, za programsko obdobje 2014-2020, sofinanciran z nepovratnimi sredstvi Evropskega sklada za regionalni razvoj, pri operaciji: SOCIALNO VKLJUČEVANJE STAREJŠIH IN MLADIH. V okviru projekta smo že v letu 2022 izvajali preventivne delavnice »Reci drogi NE, življenju DA« in druge vsebinske delavnice za otroke in mlade. Smo projektni partnerji Ljudske univerze Jesenice, projekt traja do 31.5.2023.

Za vse tri zaposlene pa vsekakor velja redno strokovno usposabljanje z udeležbo na supervizijah, intervizijah, na seminarjev in drugih izobraževanjih.

**KOMUNA: SKUPNOST ŽAREK**

Program komune Skupnost Žarek bomo naprej peljali po zastavljenih smernicah, potrjenih s strani Socialne zbornice ter MDDSZ.

V začetku leta 2020 smo po uspešnem razpisu MDDSZ vstopili v naslednjo sedemletno sofinanciranje s strani ministrstva. S tem razpisom smo se kadrovsko okrepili s še enim zaposlenim strokovnim delavcem na program.Z letom 2021 pa smo uspešno zaključili z obnovitveno verifikacijo pri Socialni zbornici Slovenije, prav tako za 7 let.

Tudi v letu 2022 bomo v programu delali: strokovna vodja programa Ivanka Berčan, strokovni delavec Mitja Dolinar, strokovna delavka Alenka Korošec ter laična delavka s VI. st. Petra Opalk. Poleg naštetih bo še naprej vključen v delo komune mizar Benedik Peter, ki bo nudil mentorstvo uporabnikom komune v okviru mizarske delavnice.

V letu 2023 in 2024 želimo v okviru vsebinskega sklopa programa komune še naprej vključevati v skupnost, v bivanjski del programa od 5 – 7 uporabnikov. Poleg teh pa seveda delo s svojci uporabnikov, saj je delo z družino zelo pomembno. Predvidevamo tudi v teh dveh letih okvirno število 14 svojcev mesečno ter najmanj 6 nekdanjih zasvojenih - abstinentov. Z vsemi naštetimi, bomo delovali po načelih socialnega varstva in metodah dela, ki smo jih predstavili v postopku verifikacije in razpisa.

V vsebinskem sklopu sprejemnega centra načrtujemo v prihodnjem letu okvirno enako število uporabnikov kot do sedaj, to je okvirno 6-8 zasvojenih ter 15 svojcev. Načrtujemo še naprej delovanje na 3 lokacijah, na Jesenicah, na Bledu ter v Radovljici. Sprejemni center bo tako deloval po naslednjem razporedu: PON: 13-19 SC Radovljica in Bled, vključno z dvema skupinama za svojce; TO: 13-19 SC Jesenice, vključno s skupino za svojce; SR: 7-13 SC Radovljica; ČE: 10-16 SC Jesenice; PE: 7-13 SC Radovljica, Bled ali teren.

Še naprej bomo skrbeli za vključevanje prostovoljcev v program, ter jim nudili ustrezno mentorstvo ter usposabljanja.

Za oba programa bomo v letu 2023 in 2024 nadaljevali z rednim obveščanjem javnosti o načrtovanih dejavnosti (Radio Triglav, lokalni časopisi, Fb stran društva Žarek, letaki….) O vseh dogodkih bomo tudi poročali. Tako želimo povabiti nove uporabnike ter obveščati že redne.

Pripravila: Ivanka Berčan, mag.soc.dela

 predsednica društva Žarek